ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms sv nl id id pl id id id id id id ms ms id id id id id id ms ms id id id ms id id id id id id id id id ms ms id id id id id id id id ms id id ms ms ms id id id id ms id id eo id eo id ms sl ms ms id fi it fr ms it fr en ms ms en en en en en en en id id id id id en id id jv ms id id it es id id en id ms ms ms ms ms ms
Penyakit Wanita Endometriosis Ganggu Kualiti Seks? Cuba Tip-tip Ini!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Sakit Saat Bersetubuh Akibat Endometriosis? Ikut Tip Ini Untuk Pengalaman Seks Yang Lebih Baik!
Ditulis oleh Nisreen Nadiah Disemak pada 16/04/2021
Disemak secara perubatan oleh Dr. Joseph Tan
Tiada keraguan lagi, endometriosis adalah antara penyakit wanita yang boleh mempengaruhi kualiti hidup dan ini termasuklah libido (keinginan untuk melakukan aktiviti seksual) pesakit.
Bagaimana? Ini kerana hubungan seks yang menyakitkan dan kekejangan haid yang teruk boleh menjejaskan libido anda.
Menurut Dr. Karli Goldstein, Pakar Bedah Ginekologi di Seckin Endometriosis Center di New York City, endometriosis bukan sekadar rasa sakit ketika haid.
Selain isu kekejangan, ternyata ia juga berpotensi mencetuskan masalah usus dan pencernaan!
Habis, apa yang boleh penderita endometriosis lakukan untuk meningkatkan kualiti hidup, terutamanya kehidupan seks mereka?
Sebelum penulis kupas dengan lebih lanjut, fahami dahulu bagaimana ia pengaruhi libido wanita okay? Jom baca!
Endometriosis boleh mempengaruhi libido? Bagaimana?
Untuk pengetahuan kalian, endometriosis terjadi apabila tisu seperti endometrium tumbuh pada kawasan di luar rahim, seperti ovari dan tiub fallopio.
Pertumbuhan ini boleh menyebabkan rasa sakit dan bengkak, terutama semasa ovulasi dan haid berlaku.
Ternyata, kesannya terhadap kehidupan seks pesakit boleh jadi sangat terjejas.
Tambah Dr. Goldstein lagi, apabila kawasan di belakang serviks sedang meradang, penetrasi yang dalam semasa bersenggama boleh jadi menyakitkan.
Hidup dengan endometriosis juga mampu menyebabkan pesakit berasa lebih tertekan lantas berisiko mempengaruhi hubungan peribadi, seperti kehidupan seksnya.
Hal ini menjelaskan bagaimana penyakit wanita ini secara tidak langsung mempengaruhi libido pesakit.
Namun usah risau, walaupun terdapat beberapa cabaran terpaksa dihadapi disebabkan endometriosis, masih ada peluang untuk kalian menikmati seks dan merasa yakin dengan tubuh sendiri!
Mahu tingkatkan kualiti seks? Cuba tip-tip ini!
Pertimbangkan strategi berikut untuk meningkatkan kehidupan seks anda, antaranya:
Langkah pertama untuk merasa lebih baik adalah mencari rawatan yang berkesan buat anda.
Sekiranya anda mengesyaki mungkin mempunyai endometriosis, segera lakukan konsultasi dan pemeriksaan bersama pakar sakit puan.
Jika anda ternyata mengalaminya, bergantung pada keparahan gejala dan perancangan untuk hamil, rawatan disarankan mungkin termasuk ubat penahan sakit, terapi hormon, atau pembedahan untuk membuang tisu parut endometrium.
#2 Berkomunikasi dengan pasangan anda
Berkomunikasi dan berbincang secara terbuka dengan pasangan amat penting agar mereka dapat memahami kesengsaraan yang ditanggung.
Apabila isu ini mampu difahami dengan baik, pasangan anda mungkin akan lebih berkompromi dan bertimbang rasa ketika di ranjang.
#3 Cuba posisi yang berbeza!
Bagi penghidap penyakit wanita ini, mereka mungkin mendapati beberapa posisi seks boleh menyebabkan rasa sakit yang teruk.
Missionary (lelaki di atas wanita) cenderung menjadi posisi yang paling menyakitkan kerana kedudukan rahim dan penetrasi zakar yang dalam.
Justeru, bereksperimen dengan posisi yang berbeza bersama pasangan dapat memberi peluang anda meneroka kedudukan yang paling selesa dan kurang menyakitkan.
Apabila posisi seks yang terbaik berjaya dikenal pasti, anda akan mampu menikmati hubungan intim secara maksimum!
#4 Amalkan guna pelincir
Menurut pakar, pelincir harus menjadi sahabat baik lebih-lebih lagi wanita dengan masalah endometriosis!
Sebilangan pesakit mungkin berasa sakit semasa berhubungan seks akibat kekeringan faraj atau faktor kekurangan pelinciran sama ada secara semula jadi mahupun artificial.
Oleh itu, penggunaan pelincir berasaskan air atau silikon saat bersenggama benar-benar dapat bantu mengurangkan rasa sakit dan tidak selesa yang dialami.
Anda harus menggunakan pelincir sebanyak mungkin sehingga faraj menjadi cukup basah untuk penetrasi seks.
Selain itu, pastikan untuk selalu menambahkan cecair tersebut apabila faraj kembali terasa kering.
#5 Rancang urus pendarahan yang berpotensi berlaku
Pendarahan selepas melakukan hubungan seks, juga dikenali sebagai postcoital bleeding, adalah antara gejala endometriosis yang sering berlaku.
Pendarahan postcoital ini boleh terjadi akibat penetrasi yang menyebabkan iritasi dan kesakitan pada tisu rahim.
Pengalaman itu boleh jadi mengecewakan, tetapi terdapat beberapa cara yang boleh kalian lakukan untuk mempersiapkan diri jika berlaku pendarahan.
Meletakkan tuala sebelum memulakan hubungan seks
Simpan tisu berhampiran untuk memudahkan proses pembersihan
Fokus pada posisi yang dapat mengurangkan iritasi
Peringatan! Sentiasa mengingatkan pasangan anda terlebih dahulu agar mereka tidak terkejut dan keliru apabila pendarahan ketika berhubungan seks berlaku.
Apa yang dapat disimpulkan?
Walaupun penyakit wanita ini boleh memberi kesan negatif terhadap kehidupan seks anda, namun ia tidak perlu kekal seperti itu!
Seperti yang telah dikupaskan, berkomunikasi dengan pasangan mengenai kondisi ini dan kesannya terhadap keinginan seksual anda, adalah kunci untuk hubungan yang lebih sihat dan jujur.
Moga tip-tip yang dikongsikan dalam artikel ini bermanfaat, terutamanya bagi pembaca yang menderita masalah ini. Selamat mencuba!
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Risau Kakak Masih Belum Hamil Sebab Endometriosis, Ibu Pun Pernah Alaminya, Ini Penyakit KETURUNAN?
Hati-hati Wanita Bujang, Anda Juga Berisiko Dapat Masalah Kesuburan Seperti Endometriosis!
Ditulis oleh Nisreen Nadiah Disemak pada 16/04/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.